CONSILIUL LOCAL AL MUNICIPIULUI


      S I G H I Ş O A R A


H O T Ă R Â R E A   NR. 38





                     din 13 martie 2012

privind  însuşirea unei documentaţii cadastrale

Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de însuşire a unor documentaţii cadastrale ;

Având în vedere documentaţia cadastrală pentru dezlipirea unui teren în scopul evidenţierii construcţiilor edificate pe acesta, imobil situat în Municipiul Sighişoara, str. Corneşti, nr. 54;
Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat;

Având în vedere prevederile Ordinului nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară, cu  modificările şi completările ulterioare;
         Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, prin care se propune spre însuşire documentaţia cadastrală cu privire la imobilul menţionat mai sus, îndeplinindu-se prevederile legale;

În baza art. 36 (2) lit. „c” şi (5) lit. „c”, art . 45 (3) şi art.115 (1) lit. ,,b” din Legea nr. 215/2001, Legea Administraţiei Publice Locale, republicată, cu modificările  şi completările ulterioare ;

H O T Ă R Ă Ş T E:

Art. 1. Se însuşeşte documentaţia cadastrală pentru dezlipirea terenului, în scopul evidenţierii construcţiilor edificate pe acesta, imobil situat în Municipiul Sighişoara, str. Corneşti nr. 54, înscris în C. F. nr. 54044 (nr. C.F. vechi 7648 (A+1)), sub nr. top. 2804, 2809, anexa nr. 1 la prezenta.

Art. 2. Cu ducerea la îndeplinire a prezentei se încredinţează Primarul municipiului şi aparatul de specialitate al acestuia.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef

1 ex. Direcţia economică

11 ex.BC/FM

